b'\n_START_ARTICLE_\nQuetzalc\xc3\xb3atl\n_START_SECTION_\nAdoraci\xc3\xb3\n_START_PARAGRAPH_\nEl nom "Quetzalc\xc3\xb3atl", literalment, significa \xc2\xabserpent amb plomes de quetzal\xc2\xbb (la qual cosa vol dir que \xc3\xa9s apreciat) en la llengua n\xc3\xa0huatl. Els maies el coneixien com a Kukulkan, i els quitx\xc3\xa9s com a Gukumatz. Aquesta de\xc3\xaftat fou molt important per a l\'art i la religi\xc3\xb3 de gaireb\xc3\xa9 tot Mesoam\xc3\xa8rica durant 2.000 anys, des del per\xc3\xadode precl\xc3\xa0ssic fins a la conquesta espanyola. Les civilitzacions olmeca, la mixt\xc3\xa9ca, la tult\xc3\xa9ca, l\'asteca i la maia adoraven la serp emplomallada. L\'adoraci\xc3\xb3 de Quetzalc\xc3\xb3atl inclo\xc3\xafa sacrificis animals, i en altres tradicions es deia que Quetzalc\xc3\xb3atl s\'oposava als sacrificis humans, a difer\xc3\xa8ncia d\'altres d\xc3\xa9us dels asteques (sobretot, Tezcatlipoca i Huitzilopochtli).\n_START_SECTION_\nQuetzalc\xc3\xb3atl com \xc2\xabTezcatlip\xc5\x8dca blanc\xc2\xbb\n_START_PARAGRAPH_\nEls tolteques tenien un sistema dual de creences. L\'oposat a Quetzalc\xc3\xb3atl era Tezcatlipoca. Els asteques van adoptar la cultura dels tult\xc3\xa9ques, tot i que van fer-los bessons, oposats per\xc3\xb2 iguals; Quetzalc\xc3\xb3atl, fins i tot, va ser conegut com a Tezcatlipoca blanc, contrastant amb el Tezcatlipoca negre. Ambd\xc3\xb3s junts van crear el m\xc3\xb3n.\n_START_SECTION_\nLlegendes\n_START_PARAGRAPH_\nLes llegendes amb Quetzalc\xc3\xb3atl s\xc3\xb3n moltes. Les diverses llegendes expliquen hist\xc3\xb2ries molt diferents; algunes llegendes diuen que era contrari als sacrificis humans, d\'altres diuen que hi estava a favor i, tot i aix\xc3\xb2, hi ha hist\xc3\xb2ries en qu\xc3\xa8 \xc3\xa9s l\'amic i d\'altres en qu\xc3\xa8 \xc3\xa9s l\'enemic de Tezcatlipoca.\n_START_SECTION_\nLlegenda de Cipactli\n_START_PARAGRAPH_\nEn aquestes llegendes, Quetzalc\xc3\xb3atl i Tezcatlipoca s\xc3\xb3n aliats. B\xc3\xa9, van decidir unir les seves forces per a ser capa\xc3\xa7os de crear un m\xc3\xb3n hospitalari per als \xc3\xa9ssers humans. Per\xc3\xb2 van partir des de zero. Despr\xc3\xa9s, van ser els \xc3\xbanics en l\'univers, els seus germans, el mar i un monstre anomenat Cipactli, que era malvat i salvatge, per\xc3\xb2 era l\'\xc3\xbanic que tenien disponible Tezcatlip\xc5\x8dca i Quetzalc\xc3\xb3atl. Els dos es van llan\xc3\xa7ar sobre el monstre en un intent de matar-lo, per\xc3\xb2 va ser molt dif\xc3\xadcil. El monstre, en veure\'ls, es va enfadar i es va menjar un peu a Tezcatlipoca. El peu de Tezcatlipoca va ser reempla\xc3\xa7at amb un mirall (Tezcatlipoca significa "Espill Ardent", en refer\xc3\xa8ncia a aquest fet), per\xc3\xb2 la batalla no havia acabat encara. Tezcatlipoca estava tan enfadat que va partir per la meitat el cos de Cipactli. Quetzalc\xc3\xb3atl va utilitzar una meitat per crear la terra i un altre mig per crear el cel. Per aix\xc3\xb2 Cipactli plor\xc3\xa0 i Quetzalcoatl se\'n va apiadar, va convertir els ulls de Cipactli en fonts, el nas en coves i cada part del seu cos en un element de la natura.\n_START_SECTION_\nLlegenda del Cinqu\xc3\xa8 Sol\n_START_PARAGRAPH_\nDespr\xc3\xa9s del sacrifici de Nanahuatl va sortir el sol, per\xc3\xb2 no es podia moure. Els d\xc3\xa9us estaven preocupats: com podrien viure els humans si no hi havia distinci\xc3\xb3 entre el dia i la nit? Nom\xc3\xa9s hi havia un cam\xc3\xad: els d\xc3\xa9us havien de morir. El Sol va demanar que els d\xc3\xa9us se sacrifiquessin per Quetzalc\xc3\xb3atl, perqu\xc3\xa8 la sang dels d\xc3\xa9us podria alimentar el sol. Quetzalc\xc3\xb3atl no va voler, per\xc3\xb2 no va poder fer res m\xc3\xa9s que rendir-se. Quetzalc\xc3\xb3atl va haver de sacrificar tots els seus germans, amics, enemics i amants (tots els d\xc3\xa9us) nom\xc3\xa9s perqu\xc3\xa8 el sol es pogu\xc3\xa9s moure. Estava tan afligit que va decidir deixar M\xc3\xa8xic, per\xc3\xb2 promet\xc3\xa9 de tornar.\n_START_SECTION_\nLlegenda del rei Quetzalc\xc3\xb3atl\n_START_PARAGRAPH_\nLa seva popularitat ve del fet que era estimat pel poble i hi va posar gel\xc3\xb3s Tezcatlipoca, el seu germ\xc3\xa0. Tezcatlipoca va decidir fer caure en el pecat Quetzalc\xc3\xb3atl per ocupar el seu lloc. Un dia, per tant, li va dir: \xc2\xabT\'aconsello que beguis \xe2\x80\x9cpulque\xe2\x80\x9d d\'atzavara; aix\xc3\xad encara ser\xc3\xa0s m\xc3\xa9s bell\xc2\xbb. Quetzalc\xc3\xb3atl no s\'imaginava que el seu germ\xc3\xa0 ni tan sols podia mentir, i despr\xc3\xa9s de beure pulque es va emborratxar. Durant la intoxicaci\xc3\xb3, Quetzalcoatl es va enamorar de Quetzalpetlatzin, per\xc3\xb2 quan va desvetllar-se, els caps d\'estat estaven furiosos. Quetzalc\xc3\xb3atl va ser condemnat a mort. Ell va acceptar i el van tancar en una caixa. All\xc3\xa0 no va morir; despr\xc3\xa9s el van tirar al foc. I el seu cor era Venus, l\'estel de l\'alba, i va morir. Per\xc3\xb2 X\xc3\xb3lotl, que encara era al costat de Quetzalc\xc3\xb3atl, va anar a Mictlan (l\'infram\xc3\xb3n) per prendre l\'\xc3\xa0nima de Quetzalcoatl per a ressuscitar-lo. Quetzalcoatl no podia quedar-se a M\xc3\xa8xic (com assenyala Tezcatlipoca), \xc3\xa9s per aix\xc3\xb2 que se n\'an\xc3\xa0 a una altra ciutat, on va romandre fins a la seva mort. _NEWLINE_Va viure 52 anys, o un cicle sencer de temps.'